MODIFICACIÓN PUNTUAL DA VIXENTE RPT-REORGANIZACIÓN SERVIZOS, READSCRIPCIÓN E REVISIÓN RETRIBUCIÓNS DIVERSOS POSTOS
ADMINISTRACIÓN LOCAL — Municipal — Vigo (Presupostos e cadros de persoal, 08/02/2018)

Rematado o prazo de 20 días para a presentación de alegacións, as presentadas foron resoltas en acordo de aprobación definitiva de data 15 de xaneiro de 2018. Por tanto, e en cumprimento do preceptuado no artigo 202.3 da Lei 2/2015, do 29 de abril, de emprego público de Galicia, faise público o seguinte acordo adoptado pola Xunta de Goberno Local en sesión extraordinaria e urxente de data 15/01/2018 (Expte.: 30627-220): “ PRIMEIRO.- Estimar a alegación presentada polo Comité de Persoal, en data 20/12/2017 (Doc 170178004,) contra o acordo da Xunta de Goberno Local de data 21/11/2017 polo que se aproba inicialmente o expediente administrativo 30627-220 “Modificación puntual da vixente RPT: reorganización servizos, readscripción e revisión retribucións diversos postos”, de conformidade co informe-proposta e informe preceptivo de fiscalización previa emitidos ao presente expediente, e que supón un incremento do gasto proposto no devandito expediente de 1.924,44€. SEGUNDO.- Estimar parcialmente a alegación presentada por D. Alberto Gerardo Amieiro Kyeremeh en data 22/12/2017 (Doc170180128) contra o acordo da Xunta de Goberno Local de data 21/11/2017 polo que se aproba inicialmente o expediente administrativo 30627-220 “Modificación puntual da vixente RPT: reorganización servizos, readscripción e revisión retribucións diversos postos, no referente aos efectos da reconfiguración retributiva do posto Codg Rtb 22 Xefe Montes, Parques e Xardíns. TERCEIRO.- Desestimar as alegacións presentadas contra o acordo da Xunta de Goberno Local de data 21/11/2017, polo que se aproba inicialmente o expediente administrativo 30627/220-“Modificación puntual da vixente RPT: reorganización servizos, readscripción e revisión retribucións diversos postos”, en base as motivacións expostas no informe-proposta que precede e concretadas en: CUARTO.- Acordar a inclusión da actualización das guías de funcións dos postos “Técnico/a de sanidade e salubridade” e “Inspector de Sanidade, vertidos e Salubridade” que figuran como Anexo I da presente proposta, contidas no apartado Cinco, V, do presente acordo, en atención aos aspectos contidos nos apartados primeiros a terceiro do presente acordo. QUINTO.- Aprobar definitivamente a modificación puntual da vixente Relación de Postos de Traballo do Concello de Vigo, co contido seguinte: V.- Aprobar as Guías de Funcións correspondentes aos seguintes postos tipo Axente Tributario, Auxiliar educación Cedro, Adxunto/a xefe montes, parques e xardins, Encargado/a instalacións Culturais, Enlace informatico xuventude, Policía-Coordinador Executivo de Protección Civil”, Técnico mantemento admon electrónica e Policia-Transportes, “Técnico/a de sanidade e salubridade” e “Inspector de Sanidade, vertidos e Salubridade” VI.- Acordar, ao abeiro do establecido no artigo 39.3 da Lei 39/2015, do 1 de outubro, de Procedemento Administrativo, a determinación dos efectos económicos do presente acordo con data 01/01/2017, toda vez que as circunstancias motivadoras da reconfiguracion economica dos postos que de seguido se relacionan vense producindo dende o inicio do exercicio económico indicado, concretándose en: SEXTO - Ordenar que todos os postos de traballo encadrados nos subgrupos A1 e A2 de titulación incluidos na presente proposta de modificación puntual de RPT, ao igual que o resto dos postos encadrados nestes grupos, existentes no Concello de Vigo, e nos termos do informado pola Xefatura de Recursos Humanos en datas 21/03/2011, deberán inexcusablemente ser provisto con carácter definitivo polo sistema que legalmente se prevea -no caso do Concello de Vigo, libre designación- con convocatoria pública, aos efectos do cal deberá procederse á convocatoria e provisión do posto no prazo máximo de sete anos, contados dende o día seguinte ao da firmeza, en vía administrativa, do acordo de modificación da RPT. SÉTIMO.- Notificar o presente acordo á Secretaría Xeral (Pleno, Goberno Local e Administración Municipal), Concellerías-delegadas e Xefaturas de Área incluídas no seu ámbito funcional ou competencial, Comité de Persoal e Intervención Xeral Municipal para o seu coñecemento e efectos oportunos. Contra o acordo de aprobación definitiva da modificación puntual da RPT, que pon fin á vía administrativa, de conformidade cos artigos 123 e 124 da Lei 39/2015, do 1 de outubro, de Procedemento Administrativo, poderase interpoñer recurso de reposición perante o mesmo órgano que o ditou no prazo de 1 mes a contar dende o día seguinte ao da publicación, ou ben, directamente recurso contencioso-administrativo perante os Xulgados do Contencioso-Administrativo de Vigo no prazo de 2 meses, nos supostos, termos e condicións do disposto nos artigos 8, 25 e 46 da Lei 29/1198, do 13 de xullo, Reguladora da Xurisdicción Contencioso-Administrativa. Se se interpón o primeiro, non poderá interpoñerse recurso contencioso-administrativo ata que se resolva expresamente ou se produza a desestimación presunta do recurso de reposición interposto.” Vigo, data segundo sinatura electrónica. O concelleiro-delegado da Área de Xestión Municipal e Persoal (Delegación competencial por decretos de alcaldía de datas 19/06/2015 e 30/12/2016 e acordos da XGL das mesmas datas) Domnica Alejandra Elizabeth Panduru Middlemiss